Tümen'

Tümen' (, ) om lidn da lidnümbrik Venäman Sibirin suvipäivlaskmas. Se om valdkundan 18nz' lidn eläjiden lugun mödhe, Tümenin agjan administrativine keskuz da kaikiš suremb lidn, mugažo Tümenin rajonan tobmuden aluzkundad sijadasoiš lidnas.

 Istorii 
Eländpunktan aluz om pandud vl 1586 kuti Tümenin lidnuz () da ezmäine Venäman lidn Sibiriš. Sijazihe lidnust läz Tümenin hankundan Čingi-Tur-pälidnad, kudamb oli olmas 13.-16. voz'sadal. Vl 1695 puine lidn paloi, i sauvoškanzihe kivižid pertid. Vspäi 1782 oli makundan lidnan statusanke, nahkoiden i kouroiden tehmine oliba šingotadud. Raudte tuli lidnha vl 1885.

1960-nzil vozil kätihe Tümenin Pohjoižen päbazaks otmaha kävutamižhe kivivoin ga gazan löudmižsijid, necil alusel šingotase nügüd'-ki. Tegimišton päsarakod oma mašinansauvomine i metalltegesiden pästand, elektronižen i optižen mašiništon tehmine, kivivoin ümbriradmine (Antipinon KÜT).

 Geografijan andmused 
Lidn sijadase Tur-jogen mougotil randoil (, Irtišan hurapol'ne bassein), 102 m ü.m.t. keskmäižel korktusel. Matkad Sverdlovskan agjhasai om 30 km päivlaskmha, Moskvhasai om 2121 km päivlaskmha avtotedme. Lähembaine lidn om Jalutorovsk 65 km suvipäivnouzmha. Lähembaižed järedad lidnad oma Kurgan suvhe (200 km avtotedme), Jekaterinburg päivlaskmha (325 km avtotedme) i Tobol'sk pohjoižpäivnouzmha (245 km avtotedme).

Klimat om ven kontinentaline teravan kontinentaližen röunal. Voden keskmäine lämuz om +2,4 C°, kezakun-elokun +16..+19 C°, tal'vkun-uhokun −13..−15 C°. Ekstremumad oma −49,2 C° i +38 C°. Paneb sadegid 461 mm vodes, enamba kezakus-elokus (60..86 mm kus), vähemba tal'vkus-sulakus (15..25 mm kus).

 Tobmuz 
1. Päivnouzmaine rajon (vspäi 2008)
2. Kalininan rajon
3. Leninan rajon
4. Keskuzrajon
Tümen' jagase nelläks administrativižeks ümbrikoks, ned ei olgoi municipaližikš ühtnikoikš. Lidn om lidnümbrikon üks'jäižeks eländpunktaks.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 581 907 ristitud, lidnümbrikon — 604 746 ristitud. Kaik 744 554 eläjad oli lidnas vl 2017. Kaikiš suremb lidnan ristitišt om nügüd'. Läz 1 mln eläjid om lidnaglomeracijas vl 2023.

Rahvahad (lidnümbrik vl 2010, enamba 0,4 %): venälaižed — 77,4 %, totarlaižed — 5,6 %, ukrainalaižed — 1,5 %, azerbaidžanlaižed — 1,0 %, armenijalaižed — 0,9 %, saksalaižed — 0,6 %, kazahlaižed — 0,5 %, čuvašalaižed — 0,5 %, vaugedvenälaižed — 0,4 %, toižed rahvahad — 3,3 %, rahvahuden ozutandata — 8,3 %.

Tümen' om tedon i opendusen järedaks keskuseks. Severz'-se kümnikoid tedoinstitutoid ratas. Kolledžiden kümnikad oma lidnas. Üläopendusen aluzkundad oma Tümenin valdkundaline universitetTümenin valdkundaližen universitetan sait (utmn.ru).  (alusenpanend 1930 kut pedinstitut, universitet vspäi 1973, 27 tuhad üläopenikoid), Tümenin valdkundaline medicinine universitetTümenin valdkundaližen medicinižen universitetan sait (tyumsmu.ru).  (alusenpanend 1963 kut medinstitut, vll 1995−2015 akademii, läz vit tuhad üläopenikoid), Tümenin valdkundaline kul'turan institutTümenin valdkundaližen kul'turan institutan sait (tumgik.ru). , Tümenin industrialine universitetTümenin industrialižen universitetan sait (tyuiu.ru).     (om sätud vl 2016 kahten universitetan ühtištusel, industrialine institut oli vspäi 1963), Pohjoižen Uralantaguižen valdkundaline agrarine universitet, Tümenin sodainženerine kamandine üläškol, mugažo Uralan valdkundaližen raudteühtenzoitusen universitetan (Jekaterinburg) filial.

 Transport 
Avtobusad da taksid oma kundaližeks transportaks lidnas. Raudte ühtenzoitab Jekaterinburganke, Surgutanke i Omskanke. Kuz' avtotesildad ühtenzoittas Turanjogen randoid.

Rahvahidenkeskeine civiline Roščino-lendimport Dmitrii Mendelejevan nimedRoščino-lendomportan sait (tjmport.ru).  (TJM / USTR / РЩН, 2,3 mln passažiroid vl 2022) sijadase 13 km päivlaskmha lidnan keskusespäi ani sen röunan taga. Tehtas reisid Keskuzazijan maihe, Keskmeren i Suviazijan lebutahoiže, Venäman kivivoiregionihe da järedoihe lidnoihe.

 Galerei 

 Tetabad sündnuded 
 Tamara Tumanova (1919−1996) — oli Francijan da AÜV:oiden ezibalerin i aktris.
 Aleksandr Jevgen'jevič Vagner (1950−2016) — oli Nevondkundaližen Ühtištusen i Venäman pirdai, skul'ptor.

 Homaičendad 

 Irdkosketused 
 Lidnan Duman oficialine sait (duma.tyumen-city.ru). 
 Lidnan administracijan oficialine portal (tyumen-city.ru). 


Kategorii:Venäman lidnad
Kategorii:Eländpunktad kirjamišton mödhe
*
*
Kategorii:Tümenin agjan lidnümbrikod
*